**DRŽAVNI UNIVERZITET U NOVOM PAZARU**

**DEPARTMAN ZA TEHNIČKE NAUKE**

**Studijski program: Softversko inženjerstvo**



# Predmet: Softversko inženjerstvo

Tema: Softver za regionalnu razvojnu agenciju Sandžaka

**Mentor: Tim:**

**Prof. dr Edin Dolićanin Elma Islamovic**

**Aldina Avdić, dipl. inž. Zijad Hadzić**

**Novi Pazar, 2019.**

# Predlog projekta

Izrada aplikacije sa bazom podataka firmi Novog Pazara iz sektora tekstila, nameštaja, obuće i agrobiznisa i informacijama o aktivnim javnim pozivima, B2B sastancima, sajmovima i zakonima poslovanja Republike Srbije.

# Detaljan opis projektnog zadatka

Aplikacija je namenjena svim preduzetnicima koji se bave proizvodnjom tekstila i tekstilnom odećom, proizvodnjom nameštaja, proizvodnjom obuće i proizvodnjom hrane, pića i napitaka.

Tokom kalendarske godine postoje veliki broj programa koji su otvoreni i koji nude mogućnost preduzetnicima da konkurišu, međutim dosadašnja praksa je pokazala da se nedovoljan broj firmi prijavljuju za iste. Glavni razlozi za neprijavljivanje je nedovoljno dobra informisanost privrednika, kao i nemogućnost da se velikom broju firmi omoguće sve informacije na jednom mestu. Često, zainteresovani privrednici koji bi želeli da konkurišu nemaju dovoljno vremena da prikupe potrebnu dokumentaciju kako bi konkurisali, a to se dešava jer su kasno čuli za program podrške. Razlog tome je da većina firmi je svakodnevno preokupirana gorućim problemima u svom poslovanju.

Aplikacijom privrednici bi imali mogućnost da “jednim klikom” saznaju o trenutnim i budućim programima podrške, kako finansijskom, tako i nefinansijskom. Na vreme bi bili upućeni o uslovima konkurisanja, o datumu i mestu održavanja B2B sastanaka, kao i planiranim domaćim i inostranim sajmovima. Takođe, imali bi mogućnost da se uvek informišu o pravilima i zakonima poslovanja Republike Srbije.

U aplikaciji bi se nalazile sve informacije svih releventnih institucija iz Republike Srbije koje nude podršku privrednicima.

Takođe, obaveštavanje firmi bi se skoro svakodnoveno vršilo putem e-mail adresa koje bi prethodno bile formirane u samoj bazi.

# Doseg problema koji ce biti rešeni aplikacijom

Iako će aplikacija u velikoj meri da olakša da privrednici imaju mogućnost da saznaju o trenutnim i buducim programima da ubrza ceo proces, on i dalje neće u potpunoj meri biti automatizovan; posao radnika je i dalje od presudnog značaja za rad aplikacije. Aplikacija poseduje tačne informacije o aktuelnim programima podrške. Treba naglasiti da se preko aplikacije neće obavljati naplaćivanje usluga, već će ona samo proveravati da li je sva dokumentacija prikupljena od strane korisnika na neki od prethodno navedenih načina. Ukoliko korisnik nije prikupio potrebnu dokumentaciju neće biti u mogućnosti da konkuriše.

Korisnici sistema se dele u dve grupe:

* direktor (nadležni)
* korisnik.

Svaki korisnik sistema zasebno će imati svoj nalog na aplikaciji. Prilikom prve implementacije sistema prvi nalog direktora ce biti kreiran od strane kreatora aplikacije. Direktor će imati opciju da dodaje i uklanja naloge direktora i korisnika, i pristup tim funkcijama će imati samo on. Shodno tome, prisustvo kreatora aplikacije nije više potrebno.

# Sastav tima

* Naziv tima: ZEP
* Članovi tima:
* Elma Islamović
* Zijad Hadžić
* Vođa tima:
* Elma Islamović

Naš tim se sastoji od dva studenta treće godine Softverskog inženjerstva. Odlučili smo se za ovakav sastav tima iz razloga što možemo uzajamnim dopunjavanjem znanja uspešno završiti projekat. Prethodna iskustva u zajedničkom radu su bila presudna da i ovaj projekat radimo u ovakvom sastavu. Znanje koje posedujemo je različito po specijalizaciji, ali ćemo zajedničkim snagama obaviti ovaj projekat kako treba i na kraju imati uspešan proizvod. Oba člana poseduju znanje koje je potrebno za ispunjenje projektnih ciljeva i potrudićemo se da to realizujemo na što bolji i efikasniji način. Glavni cilj je da kreiramo softver koji će pre svega biti funkcionalan ali i lak za korišćenje, pristupačan i efikasan, s druge strane težimo tome da ceo projekat pokrijemo dokumentacijom koja će ispuniti zahtevane kriterijume. Ovaj projekat predstavlja ozbiljan poduhvat za naš tim i sigurni smo da će u nekim trenucima zahtevati učenje novih stručnih veština. Ovaj projekat je nešto skroz novo za nas i u poslovnom pogledu predstavlja najveći dosadašnji izazov za naš tim. Uprkos težini samog projekta, oba člana vrlo rado prihvataju rad na ovom projektu i blagonaklono gledaju ka sticanju novih iskustava, kako poslovnih tako i životnih.

# Obrazloženje za izbor vođe tima

Za vođu tima je izabrana Elma Islamovic iz razloga što ima razvijenu radnu naviku i iz prethodnih iskustava se pokazalo da ima razvijene sposobnosti slušanja i objektivnog ocenjivanja tuđih ideja i stavova, kao i sposobnost pružanja podrške i motivisanja kolega u uspešnom izvršavanju projekta.

# Rad tima

|  |  |  |  |
| --- | --- | --- | --- |
| **PODELA POSLA** | | | |
| **Dizajn aplikacije** | **Funkcionalnost aplikacije** | | **Baza podataka** |
| Elma Islamović | Elma Islamović  Zijad Hadžić | | Zijad Hadžić |
| **PLANIRANO ODSUSTVO ČLANOVA TIMA** | | | |
| **Period odsustva** | | **Član koji odsustvuje** | |
| **Početak odsustva** | **Kraj odsustva** |
| 26. 10. 2019. | 02. 11. 2019. | Zijad Hadžić | |
| 2. 11. 2019. | 5. 11. 2019. | Elma Islamovic | |
| 4. 11. 2019. | 8. 11. 2019. | Zijad Hadžić | |

Poslovi koji su potrebni za obavljanje projekta će se ravnopravno podeliti na članove tima. Elma Islamović će se pobrinuti za sve ono što će korisniku biti predočeno, tj. za dizajn aplikacije, a Zijad Hadžić će obaviti posao vezan za bazu podataka, dok će na funkcionalnosti same aplikacije ravnopravno raditi oba člana tima. Predviđeno je da svaki član ponaosob radi na projektu 15-20 sati nedeljno, sa ove tačke gledišta smatramo da je to dovoljno kako bi se zahtevani posao obavio, ali tim će raditi i dodatno ako posao to bude zahtevao. Predviđena su tri odsustva članova tima, prikazana su u tabeli iznad. Ova odsustva neće uticati na rad tima, na taj način što će se radni sati nadoknaditi. U slučaju da dođe do neplaniranih odsustva jednog člana tima, povodom nekih hitnih slučajeva, drugi član tima će preuzeti dodatni posao i tako pokriti odsustvo kolege.

# Načini komunikacije

Načini komunikacije među članovima tima:

* Sastanci
* E-mail
* Socijalne mreže
* Telefon
* Pomoćni softveri

Vid komunikacije koji će preovladati jesu sastanci iz razloga što značajan deo vremena provodimo zajedno zbog obaveza na fakultetu i zajedničkog društva, pa se nove ideje javljaju kroz svakodnevni razgovor. Već u izradi ove dokumentacije i početnih delova aplikacije smo koristili ove načine komunikacije i to je dovelo do uspešnog rezultata i uspešnog timskog rada. U izradi projekta koristićemo i pomoćne softvere kao što je GitHub. Verzije aplikacije i dokumentacije će se objavljivati na GitHub-u. Za donošenje odluka koje su bitne za razvoj projekta preferira se konsultacija na specijalno za to organizovanim sastancima, u slučaju da je jedan član tima sprečen da prisustvuje sastanku primeniće se neki drugi načini komunikacije. Prilikom rešavanja konkretnih problema će se takođe primeniti taj vid komunikacije, posebno iz razloga što već imamo iskustvo u rešavanju  problema na taj način.